**A ‘szomorkás’ dalok kellemesebbé varázsolják a munkába járást, és feltöltenek az előttünk álló napra**

* A melankolikus slágerekkel indíthatjuk legjobban a napunkat, miközben munkahelyünk felé autózunk
* Egy tanulmány szerint egy jó hangulatú autózás még két óra múltán is hatással van ránk
* Ilyen zenék például a “Sorry” Justin Biebertől; a “The Winner Takes it All” az Abbától vagy a “Mr Brightside” a The Killerstől
* A Ford által megrendelt kutatást a Spotify és a New York Egyetem végezte
* A vadonatúj Fiesta B&O PLAY hangrendszere tökéletes hangzással adja vissza a vezető kedvenc zenéit

**2017. június 26.** – Az olyan melankolikus szövegű, szomorkás dalok, mint a “Sorry” Justin Biebertől, a “The Winner Takes it All” az Abbától vagy a “Mr Brightside” a The Killerstől valójában kiválóan indítják a napot, és olyan kellemes hangulatba ringatnak minket, ami még két óra múltán is hatással van ránk.

Erre jutottak a Spotify és a New York Egyetem szakemberei, akiket a Ford bízott meg egy új kutatással az autóban hallgatott zenék érzelmi hatásairól. Ugyanebbe a kategóriába tartoznak az olyan dalok is, mint Amy Winehouse “Back to Black” vagy Keane “Everybody’s Changing” című slágere.

E zenék közös tulajdonsága, hogy lendületesen áradók, ugyanakkor melankolikusak, ami a kutatók szerint a legjobb választás a mindennapos munkába járáshoz.

Itt hallgathatja meg a teljes lejátszási listát: <https://open.spotify.com/user/fordeurope/playlist/7wDem20vUWwgKv7NaohGmF>

“Sok autós számára az útvonaltervezés egyben azt is jelenti, hogy összeállítja azokat a zenéket, amiket akkor akar meghallgatni, amikor a családjához indul látogatóba, az edzőterembe megy, vagy éppen mindennapos útjára indul a munkahelyére, vagy onnan hazafelé – és ez ugyanolyan fontos számára, mint a legjobb útvonal megtalálása,” nyilatkozta Marcel Breker, a Ford Europe mérnöke. “Amikor a vadonatúj Fiestába beépítettük a prémium B&O PLAY hangrendszert, szerettük volna megtudni, hogyan befolyásolja a zeneválasztás az ember hangulatát, méghozzá nemcsak a vezetés során, hanem a következő órákban is.”

A tudósok két fontos karaktert azonosítottak a zenében, amelyek együttesen alakítják ki hangulatunkat. Az egyik az “energia”, vagyis az ütem és a lendület, a másik pedig a “belső tartalom”, ami a dal mélységét, érzelmeit és hangulatát tükrözi. Ha ez a két dolog harmonikusan vegyül, akkor olyan dal születik, ami még a legunalmasabb autóutat is feldobja. A tanulmány készítői francia, német, olasz, spanyol és brit autósokon tesztelték a különféle, gondosan összeállított lejátszási listákat, amelyek számaiban különböző arányban keveredett az “energia” és a “belső tartalom”. A reggel munkába induló autósok hangulatát kérdőívekkel mérték fel közvetlenül a vezetés előtt és után, valamint még óránként azután is, hogy megérkeztek a munkahelyükre.

“Általános tanulság, hogy a magas energiaszintű dalok felpörgették az embereket, akik így kezdtek hozzá a munkanapjukhoz,” mondta el a Amy Belfi, a New York Egyetem kognitív idegrendszerre szakosodott tudósa, akinek szűkebb szakterülete a zene hatása az agyra. “Az viszont különösen érdekes volt, hogy az embereket nem a vidám zenék töltötték el igazán felemelő érzéssel. Ennek az az egyik oka, hogy a szomorkás dalok olyan nehéz helyzeteket idéznek fel bennünk, amelyeken sikerült túllépnünk és tanulnunk belőlük.”

Koppel Velma, a Spotify munkatársa és a kutatási projekt tanácsadója szerint: “Az általunk hallgatott zenék nagyban meghatározzák, hogyan érezzük magunkat az adott pillanatban és később, a nap folyamán. Az a tapasztalat, hogy a ‘szomorkás’ dalok ugyanolyan pozitív érzést kelthetnek, mint a ‘vidám’ zenék, nagy segítséget jelent számunkra szolgáltatásunk fejlesztésében, aminek lényege, hogy a hallgató hangulatához igazítjuk a lejátszási listát.”

„Ez a kísérlet azt vizsgálta, hogyan hat az emberekre a nap későbbi szakaszában a reggeli autózáskor hallgatott zene energiája és belső tartalma,” fejtette ki Koppel Velma, a Spotify munkatársa és a kutatási projekt tanácsadója. „Kiderült, hogy reggelenként nemcsak az energikus, vidám dalok válnak be: amikor kielemeztük a munkába járáshoz használatos lejátszási listákat, kiderült, hogy nagyon sok melankolikus zenét tartalmaznak. Ez azért fontos, mert egy korábbi kutatás bebizonyította, hogy a reggeli autózás mennyire meghatározó időszak – most pedig arra használhatjuk fel ismereteinket, hogy hallgatóinkat jókedvre hangoljuk, és felkészítsük az előttük álló napra.”

 # # #

A szerkesztő kiegészítése

A vadonatúj Fiesta B&O PLAY hangrendszere 10 darab, a műszerfalon és az utastérben átgondoltan elhelyezett hangszóróból és magassugárzóból áll, amelyek 360 fokos hanghatást ébresztenek. A rendszer teljesítményét digitális hangprocesszor és egy 200 mm-es mélynyomó javítja. A hangrendszer a Ford SYNC 3 Navigációból és a 8 colos érintőképernyőről vezérelhető.

A speciális lejátszási lista zeneszámai:

Back to Black – Amy Winehouse

Beggin’ – Madcon

Black Hole Sun – Soundgarden

Buck Rogers – Feeder

Chained To The Rhythm – Katy Perry, Skip Marley

Ciao Adios – Anne Marie

Don’t You Worry Child – Swedish House Mafia, John Martin

Everybody’s Changing – Keane

The Final Countdown – Europe

Green Light – Lorde

Hometown Glory (High Contrast Remix) – Adele

Lean On – Major Lazer, Mo

Mr Brightside – The Killers

Power – Little Mix, Stormzy

Run – Foo Fighters

Shake It Out – Florence and the Machine

Sorry – Justin Bieber

Summertime Sadness (Cedric Gervais Remix) – Lana Del Ray

This Is What You Came For – Calvin Harris, Rihanna

Titanium – David Guetta, Sia

Wake Me Up When September Ends – Green Day

What Went Down – Foals

The Winner Takes It All – Abba

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 202.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |